Nhar il-Ġimgħa 25 t'April kien it-22 anniversarju tad-diżastru nuklejari ta' Chernobyl, fl-Ukrajina. Fil-lejl bejn il-25 u s-26 t'April 1986 sploda r-rejattur numru 4 tal-impjant nuklejari ta' Chernobyl. L-impatt tar-radjuattivita fuq medda kbira ta' art mad-dawra kien bejn 30 u 40 darba tal-impatt fuq Hiroshima fl-1945. Effettwa ukoll il-pajjiżi diversi, fosthom dawk ġirien u iktar ukoll. L-imwiet bħala riżultat tal-isplużjoni kienu 56 diretti u madwar 9,000 oħra li żviluppaw il- bħala riżultat tar-radjazzjoni li kienu esposti għaliha. Effettwa ukoll lill-annimali kif jidher mir-ritratt li qed jakkumpanja dan il-post. Il-Punent kien induna b'dan l-inċident minn indaġni li saret fl-Isvezja nhar is-27 t'April 1986 meta kien instab li ħaddiema tal-impjant nuklejari f'Forsmark l-Isvezja kellhom indikazzjonijiet ta' radjuattivita fuq ħwejjiġhom u dan ma kienx ġej mill-impjant Svediż. Fortunatament rari jkollna inċidenti ta' dan it-tip. Ma jfissirx dan li l-enerġija nukleari hi aċċettabbli. Tikkawża ħafna problemi. Imma dawk niddiskutuhom f'xi okkażjoni oħra.
Chernobyl : it-22 anniversarju